**14-TG/ /2019.**

**Vállalkozási szerződés**

**az Oroszlány, Karinthy Frigyes u. 1. szám alatti ingatlanon (hrsz.: 1969)**

**térburkolat kivitelezéséhez**

amely létrejött egyrészről

**Oroszlány Város Önkormányzata** (2840 Oroszlány, Rákóczi Ferenc út. 78., bankszámla száma: 12028003-00254374-00100004; adószáma: 15729631-2-11; képviseli: Lazók Zoltán polgármester), mint a Megrendelő (a továbbiakban: **Megrendelő**),

másrészről:

 a **………………………………………….. Társaság** (székhelye: ………………………………………………..., bankszámla száma: …………………………………………………; adószáma: ……………………………; cégjegyzékszáma: ………………………………….; képviseli: ……………………………………….), mint vállalkozó (a továbbiakban **Vállalkozó**) között az alábbiak szerint:

**I. Előzmények**

I.1. Oroszlány Város Önkormányzata nyílt eljárásban ajánlatot kért a közbeszerzési értékhatár alatti munkára.

I.2. Az eljárás során a ……………………………. Társaságaz ajánlattételi felhívásban foglaltaknak megfelelően érvényes ajánlatot tett. Az Önkormányzat a …………………………. Társaságajánlattevőt az eljárás nyertesének nyilvánította.

I.3. Felek az elfogadott ajánlat tartalma alapján az alábbi szerződést kötik:

**II. A szerződés tárgya**

II.1. Megrendelő a jelen szerződés aláírásával megrendeli Vállalkozótól az Oroszlány, Karinthy Frigyes u. 1. szám (hrsz.: 1969) alatti ingatlanon térburkolat kivitelezését.

II.2. Vállalkozó a jelen szerződés aláírásával vállalja, hogy a Megrendelő által igényelt és a jelen szerződés II.1. pontjában meghatározott kivitelezési munkát szakszerűen elvégzi.

II.3. Kivitelezési munka tartalma, feltételei:

* Térburkolat készítése 6 cm-es vastagsággal LEIER Rollo (…......... m2), 10x20x6 cm méretű térkőből, LEIER Quartz, 100x5x20 cm méretű kerti szegélykővel (……… m), homokos kavics alapra (……. m3).
* Feladat még a telekrész ideiglenesen megbontott dróthálós kerítés-nyílásának véglegesítése a meglévő kerítésoszlophoz rögzítéssel (egyeztetett helyeken, kerítésoszlop esetleges áthelyezésével), továbbá a kerítésoszlopok mázolása előkezeléssel, alapozó, közbenső és záró réteggel.
* A térburkolat helyének telekrészen belüli kijelölése a helyszínen történik, a vállalkozó, a megrendelő és az üzemeltető bevonásával. A burkolatot célszerű az eredeti, megülepedett altalajú telekrészen elhelyezni, az óvoda játszóudvara felőli megközelíthetőséggel.
* Ajánlattevőnek együtt kell működnie az óvoda felújítását végző kivitelezővel, és munkáját összehangolni a telekrészen jelenleg dolgozó kivitelezővel.
* A beruházás építési engedélyhez nem kötött.
* Vállalkozó a kivitelezést az építőipari kivitelezési tevékenységről szóló 191/2009. (IX. 15.) Kormányrendelet szerint végzi.
* Vállalkozó felel a kivitelezés időszaka alatt a munkavédelmi, környezetvédelmi és őrzésvédelmi szabályok betartásáért, gondoskodik továbbá a munkahely elkerítéséről és figyelmeztető jelzések elhelyezéséről, a hulladékok rendszeres elszállításáról.
* Megrendelő köteles a munkaterületet rendszeresen ellenőrizni.
* Vállalkozó köteles a beépítés minőségét igazolni és azt dokumentálni a Megrendelő számára.
* A munka minőségének meghatározására a szerződéskötés időpontjában hatályos rendeletek, valamint a nemzeti szabványok és műszaki előírások szolgálnak.

II.4. **A szerződés időtartama**: A szerződés kezdőnapja: 2019. november ….., mely napon a kivitelezési munkát meg lehet kezdeni. **A teljesítés határideje: 2019. ……………… ….**

**III. szerződés teljesítésében részt vevő személyek, szervezetek**

III.1. A szerződést a szerződő félnek kell teljesítenie.

III.2. Felek rögzítik, hogy Vállalkozó az általa bármilyen módon igénybe vett Alvállalkozó teljesítéséért úgy felel, mintha maga teljesített volna.

**IV. Szerződést biztosító mellékkötelezettségek**

IV.1. Jótállás: Vállalkozó a szerződésben foglalt valamennyi munkára ……hónap teljes körű jótállást vállal. A Vállalkozó az általa kivitelezett munkákra a jótállási időn kívül a jogszabály szerinti szavatosságot vállalja.

IV.2. A Jótállási időszakon belül a Vállalkozó a Megrendelő által jelzett, a hibás teljesítéssel összefüggő munkarészek kijavítását, - amennyiben az időjárás a javítási technológia alkalmazását lehetővé teszi - 15 napon belül köteles megkezdeni és a műszakilag indokolt időtartamon belül befejezni. Amennyiben a Vállalkozó nem kezdi meg a kijavítást, – felszólítást követően – a Megrendelő a Vállalkozó költségére elvégezteti azt.

**V. Átadás-átvételi eljárás**

V.1. A Vállalkozó készre jelentése alapján a Megrendelő átadás-átvételi eljárást tűz ki az érintettek meghívásával. A Vállalkozó a készre jelentést – várható késedelem esetén annak írásbeli előrejelzését – a határidő napját megelőző 5. napig köteles eljuttatni a Megrendelőhöz.

V.2. A jelen szerződés szerinti munkák elvégzését követően az átadási dokumentáció része:

* Megvalósulási dokumentáció átadása a Megrendelőnek 2 papír alapú példányban (benne a felhasznált anyagok, és a beépítés minőségének dokumentumaival, nyilatkozatokkal, vizsgálati jegyzőkönyvekkel, stb.)
* A teljesítés feltétele a munka átadása teljesen kész állapotban, az elvárt dokumentumokkal együtt.

V.3. A Megrendelő kapcsolattartó képviselője:

név: Varga Szilárdné műszaki ügyintéző

email: varga.szilardne@oroszlany.hu

tel: 34/361-444/154; 20/535-5300

cím: Polgármesteri Hivatal, 2840 Oroszlány, Rákóczi F. u. 78.

V.4. A Vállalkozó kapcsolattartó képviselője:

név:

tel:

e-mail:

**VI. Pénzügyi feltételek**

VI.1. **Az ellenszolgáltatás összege: ………………. Ft + ……………… Ft ÁFA, összesen ……………………… Ft**.

VI.2. Vállalkozó 1 db számla benyújtására jogosult a VI.1. pont szerinti összegben. A számla benyújtására a hiánymentes átadás-átvételi eljárást igazoló átadás-átvételi jegyzőkönyv és dokumentáció mindkét fél általi aláírását és elfogadását követően van lehetőség. A számla fizetési határideje: 30 nap.

VI.3. Jelen szerződésben rögzített vállalkozói díj átalányáras, azaz többletmunka elszámolására nincsen mód.

VI.4. Vállalkozó a szerződés teljesítéséért a jelen pontban írtakon kívül egyéb jogcímen ellenszolgáltatásra nem jogosult.

**VII. Egyéb rendelkezések**

VII.1. Felek megállapodnak abban, hogy esetleges jogvitáikat elsődlegesen békés úton, tárgyalások útján rendezik. Ha ez nem vezet eredményre, vitáik eldöntésére a Megrendelő székhelye szerinti bíróság kizárólagos illetékességét kötik ki.

VII.2. Az ajánlattevőként szerződő fél a szerződésszegésével okozott kárért teljes kártérítési felelősséggel tartozik.

VII.3. A jelen szerződésben nem, vagy nem kellő részletességgel szabályozott kérdésekben a Polgári Törvénykönyvről szóló 2013. évi V. törvény, és az építőipari kivitelezési tevékenységről szóló 191/2009. (IX. 15.) Kormányrendelet irányadók.

A Felek a jelen szerződést – mint akaratukkal mindenben megegyezőt – jóváhagyólag írják alá.

**Oroszlány, 2019. november ….**

|  |  |
| --- | --- |
| ………………………….**Oroszlány Város Önkormányzata képviseletében: Lazók Zoltán polgármester****Megrendelő** | ………………………….**…………………..Társaság****képviseletében: …………………….. ügyvezető****Vállalkozó** |
| **Ellenjegyzem:** | **Pénzügyi ellenjegyzés:**  |
| ………………………….**Dr. File Beáta jegyző**  | ………………………….**Bársony Éva osztályvezető** |